היקארו סולו

היקארו סולו (באנגלית: Hikaru Sulu) הוא דמות משנית של קצין צי הכוכבים ביקום הבדיוני של "מסע בין כוכבים". ג'ורג' טאקיי מגלם את דמותו של סולו ב"מסע בין כוכבים: הסדרה המקורית", ב"מסע בין כוכבים: סדרת האנימציה" ובהופעת אורח ב"מסע בין כוכבים: וויאג'ר", וכן בשישה סרטי הקולנוע הראשונים המבוססים על הסדרה וכן מספר רב של ספרים, חוברות קומיקס ומשחקי מחשב. ג'ון צ'ו מגלם את הדמות החל מסרט הקולנוע ה-11 משנת 2009. על פי ג'ורג' טאקיי, ג'ין רודנברי רצה בסדרה דמות שתייצג את כל אסיה, שתסמל את השלום המתקיים ביקום של "מסע בין כוכבים", למרות המלחמות הרבות ביבשת. רודנברי לא רצה שם משפחה ארצית ספציפי, אז הוא הסתכל על המפה וראה את ים סולו. "הוא חשב: אה, המים של ים זה מגיעים אל כל החופים", השחקן נזכר, "וככה הדמות שלי קיבלה את שמה – סולו". בספר "Inside Star Trek The Real Story", מצוין כי השם של הדמות הוא משחק מילים על שמו של הרב סולואו ("Herb Solow"), סגן-נשיא אולפני "דסילו". הסופרת וונדה מקינטייר הייתה הראשונה שהשתמשה ב"היקארו" כשמה הפרטי של הדמות, ברומן "The Entropy Effect" שכתבה. מקינטייר גזרה את שמה הפרטי של הדמות מתוך "מעשה גנז'י". אף על פי שמקינטייר לא הייתה מודעת בזמנו לכל המחלוקת סביב הענקת שם פרטי לסולו, העורך דייוויד הארטוול היה מחויב לקבל לכך את אישורם של ג'ין רודנברי וג'ורג' טאקיי בשביל להתגבר על התנגדות מצידה של סרטי פרמאונט. עם זאת, השם לא הפך לחלק מהקאנון הרשמי של "מסע בין כוכבים", עד אשר אוזכר בסרט "מסע בין כוכבים 6: הארץ הלא נודעת", והוא נכלל רק לאחר שפיטר דייוויד, המחבר של ספר הקומיקס אשר עובד לסרט הקולנוע, ביקר על סט הצילומים ושכנע את הבמאי ניקולס מאייר להוסיפו. רוברט יוסטמן, מפיק-שותף של "מסע בין כוכבים: הסדרה המקורית", ציין כי טאקיי שיחק דמויות שליליות בעבר, אך רק באמצעות מסע בין כוכבים הפך לאחד מהשחקנים האסיאניים הראשונים שמגלם דמות של אסייתי באופן חיובי. יוסטמן תיאר אותו כ"האנטיתזה של האסיאתי חסר ההבעה-חסר הרגש-הבלתי מובן". סולו נולד בסן פרנסיסקו והוא ממוצא יפני. בפרק הפיילוט השני "Where No Man Has Gone Before" הוא מוצג כפיזיקאי צוות האנטרפרייז, אך משמש כקצין השלישי וכהגאי בכיר בכל שאר הסדרה, שבמהלכה הוא החזיק בדרגת לוטננט. לאורך כל הסדרה, סולו מוצג כבעל תחומי עניין נרחבים ותחביבים רבים, לרבות התעמלות, בוטניקה, סיף, וכלי נשק עתיקים. בפרק "The Naked Time", ספוק מציין כי סולו "בליבו, הוא הרפתקן מהמאה ה-18". הדמות מקודמת לדרגת לוטננט-קומנדר, בנקודת זמן כלשהי שלפני אירועי הסרט "מסע בין כוכבים: הסרט", ולדרגת קומנדר עד לאירועי הסרט "מסע בין כוכבים 2: זעמו של חאן". בחמשת הסרטים הראשונים של "מסע בין כוכבים" הוא מכהן כנווט על הסיפון ספינת החלל אנטרפרייז ועל האנטרפרייז-A לאחר מכן. הוא קודם לדרגת קפטן וקיבל את הפיקוד על ספינת החלל "אקסלסיור" ("Excelsior") שלוש שנים לפני אירועי "מסע בין כוכבים 6: הארץ הלא נודעת". בסרט הקולנוע "מסע בין כוכבים: דורות" מוצגת לראשונה בתו של היקארו, דמורה סולו, שמקורותיה מתוארים ברומן שאינו חלק מהקאנון של מסע בין כוכבים – "The Captain's Daughter" מאת פיטר דייוויד. ג'ון צ'ו מגלם את סולו הצעיר בסרט "סטארטרק" משנת 2009. במאי הסרט ג'יי ג'יי אברמס היה מודאג לגבי ליהוק קוריאני-אמריקאי לתפקיד (שכן סולו היה יפני), אבל ג'ורג' טאקיי הסביר לו כי סולו היה אמור לייצג את כל אסיה באנטרפרייז, וכך אברמס המשיך הלאה עם צ'ו. בריאיון, צ'ו התייחס להיותו שחקן ממוצא אסיאתי: "יש תפקידים מסוימים שאתה לעולם לא תקבל, ואחד מהם הוא לשחק קאובוי. לגלם את סולו הוא מימוש של החלום הזה – רק בחלל". הוא צוטט כמי שאומר שהגבריות של הדמות חשובה לו, ועל כן העביר שבועיים באימוני לחימה. במהלך הצילומים צ'ו סבל מפגיעה בפרק כף היד, אף על פי שנציג מטעמו הבטיח שזה "לא עניין גדול". ג'יימס קייסון לי היה גם כן היה מעוניין בתפקיד, אולם משום שזאקרי קווינטו לוהק לתפקיד ספוק, המפיקים של תוכנית הטלוויזיה "גיבורים" לא רצו לאבד שחקן נוסף מצוות השחקנים שלהם, למשך שלושה חודשים. צ'ו מגלם את סולו הצעיר, בסרט משנת 2009, אף על פי שבעצם הוא מבוגר יותר מטאקיי כאשר הוא גילם לראשונה את התפקיד ב"מסע בין כוכבים: הסדרה המקורית"; צ'ו היה בן 36, ואילו טאקיי היה בן 29 בלבד. בסצנת הסיום של הסרט "סטארטרק: אל האינסוף", הסרט השלישי בסדרת יקום קלווין, מוצג סולו כהומוסקסואל, כשהוא נפגש עם בן זוגו, ומרים את ילדתם המשותפת. מפיקי הסרט החליטו להציג אותו כך, כמחווה לטאקיי, שגילם את הדמות במקור וידוע כהומוסקסואל מאז יצא מהארון ב-2005. טאקיי לא אהב את המחווה, ציין שתיאר לעצמו את הדמות כהטרוסקסואלית ומסר שלמרות הכוונות הטובות שבהצגת דמות להט"בית בזיכיון, הרי שמדובר בעיוות של חזונו של רודנברי ושהיה על המפיקים לחשוב על דמות חדשה שהייתה להט"בית מראש, ולא ליצור רושם לפיו סולו היה בארון לאורך כל שלושת הסרטים וחושף את נטייותיו רק כעת. ג'ורג' טאקיי שב לגלם את דמותו של סולו, כחלק מציון 30 שנים ל"מסע בין כוכבים", בפרק "Flashback" של הסדרה "מסע בין כוכבים: וויאג'ר", ששודר בשנת 1996. בפרק, קפטן סולו מופיע בפלאשבקים של טובוק, אשר משרת על סיפון ספינת החלל אקסלסיור ("Excelsior"), במהלך התרחשותם של אירועים המתוארים בסרט הקולנוע "מסע בין כוכבים 6: הארץ הלא נודעת". כמו כן, סולו אחראי להצטרפותו העתידית לצי הכוכבים של חבר צוות נוסף של "וויאג'ר" – צ'אקוטי. על פי הפרק "World Enough and Time" של "Star Trek: New Voyages " (שאינו נחשב לחלק מהקאנון של מסע בין כוכבים), קפטן ה"אקסלסיור" היקארו סולו (טאקיי) נזכר בזמן ששירת על האנטרפרייז המקורית, כאשר תאונת טרנספורטר גורמת לו לשוב מבוגר ב-30 שנה, עם בת – אלאנה. דמורה גם מופיעה בפרק זה, כמו גם נכדתו של סולו. הרומן "The Sundered" מסדרת "Star Trek: The Lost Era" מתאר את משימתה של ה"אקסלסיור" תחת פיקודו של קפטן היקארו סולו. הרומן "Forged in Fire" מתאר משימה מוקדמת של ה"אקסלסיור", לפני שסולו לקח עליה פיקוד. תחת המותג "Captain Sulu Adventure's", הוצאת הספרים Simon & Schuster הוציאה לאור שלושה סיפורים מוקלטים שאינם קאנוניים, המוקלטים בקולו של טאקיי, באמצע שנות ה-90. הספר "Star Trek Federation: The First 150 Years" מאת דייוויד גודמן כולל הקדמה מוקלטת מאת אדמירל היקארו סולו, המעידה על כך שסולו קודם לדרגת אדמירל, אם כי זה איננו חלק מהקאנון. בסדרת רומני "מסע בין כוכבים" מאת ויליאם שאטנר, נחשף כי סולו נבחר – באופן חסר תקדים – לשלוש קדנציות כנשיא פדרציית הכוכבים המאוחדת. בתוכנית הטלוויזיה "סקראבס", תורק רוצה להינשא על ידי כומר שנראה כמו סולו. את דמותו של הכומר מגלם בעצם ג'ורג' טאקיי. ג'ורג' טאקיי שב לגלם את דמותו של קפטן סולו עבור משחק המחשב "Star Trek: Starfleet Command II: Empires at War" אשר יצא בדצמבר 2000. סרטון ההקדמה למשחק, בכיכובו של טאקיי כקפטן ה"אקסלסיור" סולו, מתאר את פרוץ תכונות Takei, כקפטן סולו על סיפון המשחתת האמריקנית אקסלסיור, המתאר את פרוץ מלחמה בין-כוכבית בין מספר כוחות גלקטיים, כחלק מיומן הקפטן שלו. מאוחר יותר, עדכונים למשחק כללו גם משימות בונוס, שההנחיות אליהן נשמעות, פעם נוספת, בקולו של טאקיי כסולו. מדיה וקבצים בנושא היקארו סולו בוויקישיתוף Hikaru Sulu באתר Memory Alpha (ויקי מסע בין כוכבים) Asherman, Alan (1993-05-01). The Star Trek Compendium. ISBN 978-0-671-79612-9. Okuda, Mike and Denise Okuda, with Debbie Mirek (1999). The Star Trek Encyclopedia. Pocket Books. ISBN 0-671-53609-5.{{cite book}}: תחזוקה - ציטוט: multiple names: authors list (link) Borys Kit (2007-10-12). "Final frontier for Cho, Pegg". Hollywood Reporter. נבדק ב-2007-10-12. Michael Simpson (2008-04-30). "John Cho Will Be a Great Sulu In 'Star Trek XI', Says George Takei". Cinema Spy. אורכב מ-המקור ב-2008-05-10. נבדק ב-2008-05-06. George Takei, Mr. Sulu of Star Trek, Comes Out and Speaks Out Solow, Herbert; Robert Justman (ביוני 1997). Inside Star Trek The Real Story. Simon & Schuster. pp. 78–79. ISBN 0-671-00974-5. {{cite book}}: (עזרה) McIntyre, Vonda N. (ביוני 1981). The Entropy Effect. Pocket Books. ISBN 0-671-83692-7. {{cite book}}: (עזרה) McIntyre, Vonda (2010-07-02). "How One of the First Star Trek Novels Was Written". io9. Gawker Media. נבדק ב-2 ביולי 2010. {{cite news}}: (עזרה) Comics Buyer's Guide. במרץ 2006. p. 10. {{cite book}}: (עזרה) Okuda, Michael and Denise Okuda (1996). Star Trek Chronology: The History of the Future. Pocket Books. ISBN 0-671-53610-9. "Where No Man Has Gone Before". Star Trek. NBC. "The Man Trap". Star Trek. NBC. "The Naked Time". Star Trek. NBC. "Shore Leave". Star Trek. NBC. "The Naked Time". "Star Trek Generations". David, Peter (1995-12-01). The Captain's Daughter. Pocket Books. ISBN 0-671-52047-4. Steve Fritz (2009-01-21). "From 'Trek' to 'Wars', Part 2: George Takei on Star Trek". Newsarama. נבדק ב-2009-01-22. "John Cho: Sulu Is A Badass". TrekMovie. 2007-12-16. נבדק ב-2008-02-16. Anthony Pascale (2008-03-17). "Cho Injured On Trek Set". TrekMovie. נבדק ב-2008-03-19. Ileane Rudolph (2007-10-29). "Heroes Preview: Ando's Secret Superpower Desire". TV Guide. נבדק ב-2007-10-31. Seth Abramovitch, George Takei Reacts to Gay Sulu News: “I Think It’s Really Unfortunate”, July 7, 2016, The Hollywood Reporter "Flashback". Star Trek: Voyager. UPN. Star Trek: Phase II Downloads(הקישור אינו פעיל) Martin, Michael A. and Andy Mangels (2003-08-01). The Sundered. Star Trek: The Lost Era. Pocket Books. ISBN 0-7434-6401-X. Martin, Michael A. and Andy Mangels (2008-01-01). Forged in Fire. Star Trek: Excelsior. Pocket Books. ISBN 978-1416547167. Goodman, David (2012-11-20). Star Trek Federation: The First 150 Years. 47North. ISBN 978-1612184173. Shatner, William. Star Trek: the Ashes of Eden. Simon & Schuster. ISBN 0-671-52036-9